b'\n_START_ARTICLE_\nWatling Street\n_START_PARAGRAPH_\nWatling Street var en romersk vei gjennom England, som gikk fra Dover i Kent til Wroxeter i Shropshire. Den ser ut til \xc3\xa5 opprinnelig ha fortsatt til Chester n\xc3\xa6r Liverpool, og fortsatt inn i Nord-Wales, men det finnes sv\xc3\xa6rt f\xc3\xa5 spor etter veien i det omr\xc3\xa5det._NEWLINE_Veien gikk gjennom London, Verulamium (dagens St. Albans) og det sentrale England. Den var en viktig del av det romerske veinettet som ble grunnlagt etter opprettet etter erobringen og opprettelsen av provinsen Britannia. _NEWLINE_Angelsakserne ga den navnet W\xc3\xa6celinga Str\xc3\xa6t, som betyr \xc2\xabW\xc3\xa6celfolkets vei\xc2\xbb. Det er uklart hvem denne W\xc3\xa6cel kan ha v\xc3\xa6rt, men hans navn ble ogs\xc3\xa5 gitt til Verulamian, W\xc3\xa6clingacaester. Antagelig ble navnet f\xc3\xb8rst brukt om strekningen mellom London og Verulamium, og s\xc3\xa5 senere brukt om hele veien._NEWLINE_Watling Street ble brukt som grense for Danelagen etter at danene hadde blitt sl\xc3\xa5tt; de m\xc3\xa5tte holde seg til et omr\xc3\xa5de nord og \xc3\xb8st for veien.'